wannaphong/clean_thaiwikipedia huggingface dataset:
# วรรณ ชันซื่อ
ร้อยตำรวจตรี วรรณ ชันซื่อ (16 สิงหาคม พ.ศ. 2466 – 19 สิงหาคม พ.ศ. 2558) อดีตประธานรัฐสภา และอดีตประธานวุฒิสภา

ประวัติ
ร้อยตำรวจตรี วรรณ ชันซื่อ เกิดเมื่อวันที่ 16 สิงหาคม พ.ศ. 2466 ที่ย่านสะพานเหลือง จังหวัดพระนคร เป็นบุตรของรองอำมาตย์โทเอกยู้ ชันซื่อ ซึ่งเป็นชาวไทยเชื้อสายจีน และมารดาก็มีเชื้อสายจีน เป็นพี่ชายของนายประมาณ ชันซื่อ อดีตประธานศาลฏีกา สมรสกับ คุณหญิงพวงผกา ชันซื่อ (สกุลเดิม เศรษฐภักดี) มีบุตร - ธิดารวม 3 คน คือ
นายแพทย์เอกวรรณ ชันชื่อ สมรสกับ รองศาสตราจารย์ สัตวแพทย์หญิงนันทริกา ชันซื่อ (สกุลเดิม โพธิปักษ์) 
นางสาวยุวดี ชันซื่อ
นายเอกทัย ชันซื่อ

การศึกษา
ร้อยตำรวจตรี วรรณ ชันซื่อ จบการศึกษาจากโรงเรียนอัสสัมชัญ เมื่อจบชั้นมัธยม 6 แล้วก็ไปเรียนพาณิชย์ต่อที่โรงเรียนพณิชยการวัดเทวราชกุญชร จนสอบได้มัธยม 8 ก็เบนเข็มเปลี่ยนไปเรียนวิชากฎหมายที่มหาวิทยาลัยธรรมศาสตร์และการเมือง (ตมธก.) ปัจจุบันคือ มหาวิทยาลัยธรรมศาสตร์

หน้าที่ทางการเมือง
ร้อยตำรวจตรี วรรณ ชันซื่อ ได้รับพระบรมราชโองการโปรดเกล้าฯ แต่งตั้งเป็น ประธานวุฒิสภา เมื่อวันที่ 3 พฤษภาคม พ.ศ. 2532 โดยมี พลเอก พิศิษฐ์ เหมะบุตร เป็นรองประธานวุฒิสภา คนที่ 1 และศาสตราจารย์บุญชนะ อัตถากร เป็นรองประธานวุฒิสภา คนที่ 2ราชกิจจานุเบกษา, พระบรมราชโองการ ประกาศแต่งตั้งประธานและรองประธานวุฒิสภา เล่ม 106, ตอนที่ 72, 4 พฤษภาคม 2532, หน้า 172 - 173.

เครื่องราชอิสริยาภรณ์

ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ (ชั้นสายสะพาย)เล่ม ๑๐๖ ตอน ๒๑๔ ง ฉบับพิเศษ ๔ ธันวาคม พ.ศ. ๒๕๓๒ หน้า ๑

 พ.ศ. 2500 – 80px เหรียญงานฉลอง 25 พุทธศตวรรษ

ธุรกิจ
นอกจากบทบาททางการเมืองแล้ว ร้อยตำรวจตรี วรรณ ชันซื่อ ยังประกอบธุรกิจด้วย มีหลากหลายประเภท เช่น ธุรกิจค้าน้ำมัน, ศูนย์การค้าและโรงภาพยนตร์ โดยร่วมกับตระกูลนักธุรกิจที่มีชื่อหลายตระกูล เช่น สารสิน หรือ บุญสูง โดยเริ่มประกอบธุรกิจในปี พ.ศ. 2500

หลังการเมือง
หลังจากยุติบทบาททางการเมืองแล้ว ร้อยตำรวจตรี วรรณ ชันซื่อ อาศัยอยู่กับครอบครัวที่ 49/1 ถนนประชาชื่น ตำบลบางเขน อำเภอเมืองนนทบุรี จังหวัดนนทบุรี และไม่มายุ่งเกี่ยวกับการเมืองอีกเลย

 ถึงแก่อนิจกรรม 
ร้อยตำรวจตรี วรรณ ชันซื่อ ถึงแก่อนิจกรรมในเช้าวันที่ 19 สิงหาคม พ.ศ. 2558 ณ โรงพยาบาลจุฬาลงกรณ์ สิริอายุได้ 92 ปี 3 วัน มีพิธีพระราชทานเพลิงศพเมื่อวันที่ 27 สิงหาคม พ.ศ. 2558 ณ วัดโสมนัสราชวรวิหาร
# คุณหญิงนอกทำเนียบ
คุณหญิงนอกทำเนียบ เป็นบทประพันธ์ของ ทมยันตี ถูกนำมาสร้างเป็นภาพยนตร์และละครโทรทัศน์แล้วอีก 4 ครั้ง ครั้งโดยครั้งแรกในรูปแบบภาพยนตร์ในปี พ.ศ. 2517 สร้างโดย สหมงคลฟิล์ม และจิรายุโปรดักชั่น นำแสดงโดย สมบัติ เมทะนี, อรัญญา นามวงศ์, สุทิศา พัฒนุช ออกฉายครั้งแรกเมื่อวันที่ 21 ธันวาคม พ.ศ. 2517 ที่โรงภาพยนตร์โคลีเซี่ยม

และต่อมาถูกนำมาสร้างเป็นละครโทรทัศน์อีก 4 ครั้ง ในปี พ.ศ. 2523 (ช่อง 5) ในปี พ.ศ. 2527 (ช่อง 3) ในปี พ.ศ. 2535 (ช่อง 7) และในปี พ.ศ. 2558 (ช่อง 8)

 รายชื่อนักแสดง  
 ปี  พ.ศ. 2517  พ.ศ. 2523  พ.ศ. 2527  พ.ศ. 2535  พ.ศ. 2558 รูปแบบ  ภาพยนตร์ 35 มม.  ละคร ช่อง 5 ละคร ช่อง 3 ละคร ช่อง 7 ละคร ช่อง 8 ผู้สร้าง   จิรายุโปรดักชั่นสหมงคลฟิล์ม  รัศมีดาวการละครกนกวรรณ ด่านอุดม  เอ็น แอนด์ เอ็น  ดาราวิดีโอ  ดีมาก โปรดักชั่น บทการแสดง  ส.อาสนจินดา  สุภาว์ เทวกุล  นกยูง  ปราณประมูล  วรรณา แต่งพสุเลิศ  ผู้กำกับการแสดง   เนรมิต  อดุลย์ ดุลยรัตน์  กำธร สุวรรณปิยะศิริ  มานพ สัมมาบัติ  ปกาสิต กิ่งศักดิ์ ปราจิต  สมบัติ เมทะนี  อดุลย์ ดุลยรัตน์  ภิญโญ ทองเจือ นพพล โกมารชุนพีท ทองเจือ คุณหญิงอรุณวตี  สุทิศา พัฒนุช  มยุรฉัตร เหมือนประสิทธิเวช  นันทวัน เมฆใหญ่  อภิรดี ภวภูตานนท์  นุสบา ปุณณกันต์ ศจี   อรัญญา นามวงศ์ วิยะดา อุมารินทร์  ลินดา ค้าธัญเจริญ  นุสบา ปุณณกันต์  นิดา พัชรวีระพงษ์ สุพรรณ  อนันต์ สัมมาทรัพย์  จิระศักดิ์ ปิ่นสุวรรณ  เป็นหนึ่ง ไชยชิต  วิทิต แลต  จิระ ด่านบวรเกียรติ แกมแก้ว  มยุรฉัตร เหมือนประสิทธิเวช  ปวีณา ปิจเปี่ยมกิจ  ณัฐกานต์ เศรษฐบุตร  ศิตา เมธาวี  กฤตพร หาญโยธิน ชีวิน  ภูษิต อภิมัน  สมภพ เบญจาธิกุล  ดิลก ทองวัฒนา  มาฬิศร์ เชยโสภณ  วิทวัส สิงห์ลำพอง ศิริกัญญา        วัชรารัศมี สุนทรพนาเวช  พรปวีณ์  เทพมงคล รัชนีฉาย  เมตตา รุ่งรัตน์  นงลักษณ์ โรจนพรรณ  สุกัญญา นาคสนธิ์  รักษ์สุดา สินวัฒนา  ไอยวริญท์ โอสถานนท์ จุก  รุ้งจันทร์ จิตรา   กิ่งดาว ดารณี  เมตตา รุ่งรัตน์  วาสิฏฐี ศรีโลฟุ้ง  กัลยา  เลิศเกษมทรัพย์ พ่อของสุพรรณ    ราม ราชพงษ์     แม่ปริก  ชูศรี มีสมมนต์   ชูศรี มีสมมนต์  เมตตา รุ่งรัตน์อำภา  ภูษิต ป้าวรรณ          นฤมล  นิลวรรณ สมถวิล          อรัญญา  ประทุมทอง อู๊ด          ชนิตา  สุภาพันธ์  โสภา          รุ่งทิวา  คงสนุ่น ดนัย          ประจัญพล  วงษ์ดนตรี รัตนพร          กุลจิรา  แสงประทุม มะแม (รับเชิญ)          ทัศน์วรรณ เสนีย์วงศ์ ศรี (รับเชิญ)  จำรูญ หนวดจิ๋ม    ท้วม ทรนง ชุมพร เทพพิทักษ์อนันต์  บุนนาค แม่ของรัชนีฉาย (รับเชิญ)          ไปรมา  รัชตะ  สิงห์ (รับเชิญ)          เวนย์  ฟอลโคเนอร์  คุณหญิงเดี้ยง (รับเชิญ)           นริสา  พรหมสุภา  ศจี (วัยเด็ก) (รับเชิญ)       ด.ญ.ขวัญฤดี กลมกล่อม  ด.ญ.สกุลรัตน์ ใจซื่อ   แขกร่วมงาน (รับเชิญ)           กุลณัฐ ปรียะวัฒน์ หลวงพ่อ (รับเชิญ)           โยธิน มาพบพันธ์
# รายชื่อธงในกองทัพยูเครน
ตารางเบื้องล่างต่อไปนี้คือข้อมูลเกี่ยวกับธงต่างๆ ที่ใช้อยู่ในกองทัพยูเครนอย่างสังเขป

 ธงกองทัพ 
ภาพธงการใช้ 225px  ธงประจำกระทรวงกลาโหม 225px  ธงประจำเสนาธิการกองทัพ 225px  ธงประจำกองทัพยูเครน (กองบัญชาการทหารสูงสุด) 225px  ธงประจำกองทัพบกยูเครน 225px  ธงประจำกองทัพอากาศยูเครน 225px  ธงประจำกองกำลังป้องกันอากาศยาน 225px  ธงประจำหน่วยส่งทางอากาศ  225px  ธงประจำหน่วยปฏิบัติการพิเศษ

 ธงกองกำลังกึ่งทหาร 
ภาพธงการใช้ 225px  ธงประจำหน่วยพิทักษ์ชายแดน หน่วยรักษาความปลอดภัยยูเครน 225px หน่วยรักษาความปลอดภัย 225px  ธงประจำหน่วยโทรคมนาคม และ การสื่อสารพิเศษกระทรวงกิจการภายในยูเครน 225px  ธงประจำกองกำลังภายใน 225px  ธงประจำกองกำลังแห่งชาติ  border|225px  ธงประจำตำรวจแห่งชาติ กระทรวงสถานการณ์ฉุกเฉินยูเครน 225px กระทรวงสถานการณ์ฉุกเฉิน 

 ธงเรือ 
 ธงฉาน 
ภาพธงการใช้ 225px  พ.ศ. 2535 - 2537 225px  ตั้งแต่ พ.ศ. 2537 225px  ธงฉาน (อย่างไม่เป็นทางการ) 225px  ธงฉาน (กองเรือตรวจการณ์รักษาฝั่ง)

 ธงนาวี 
ภาพธงการใช้ 225px  ธงนาวีกองทัพเรือ 225px  ธงเรือช่วยรบ (เรือประจำการ) 225px  ธงนาวีกองเรือตรวจการณ์รักษาฝั่ง 225px  ธงผู้บังคับการเรือ 225px  ธงผู้บังคับการเรือรักษาฝั่ง 225px  ธงกาชาด สำหรับ เรือพยาบาล

 ธงหมายยศ 
ภาพธงการใช้ 225px  ธงประธานาธิบดีแห่งสาธารณรัฐยูเครน

 ธงผู้บัญชาการ 
ภาพธงการใช้ 225px  ธงตำแหน่งรัฐมนตรีว่าการกระทรวงกลาโหม 225px  ธงตำแหน่งเสนาธิการกองทัพ 225px  ธงตำแหน่งผู้บัญชาการทหารบก 225px  ธงตำแหน่งผู้บัญชาการทหารอากาศ 225px ธงตำแหน่งผู้บัญชาการกองกำลังป้องกันทางอากาศ 225px|border  ธงตำแหน่งผู้บัญชาการทหารเรือ 225px  ธงตำแหน่งผู้บัญชาการหน่วยพิทักษ์ชายแดน 225px  ธงตำแหน่งรัฐมนตรีว่าการกระทรวงสถานการณ์ฉุกเฉินกระทรวงกิจการภายในยูเครน 225px  ธงตำแหน่งรัฐมนตรีว่าการกระทรวงกิจการภายใน 225px  ธงตำแหน่งผู้บัญชาการกองกำลังภายใน 225px  ธงตำแหน่งผู้บัญชาการกองกำลังแห่งชาติหน่วยรักษาความปลอดภัยยูเครน 225px  ธงตำแหน่งผู้บัญชาการสำนักบริหารความปลอดภัย 225px  ธงตำแหน่งผู้บัญชาการหน่วยรักษาความปลอดภัย

 ธงผู้บังคับบัญชาทหารเรือ 
ภาพธงการใช้ 225px  ธงตำแหน่งรัฐมนตรีว่าการกระทรวงกลาโหม  ธงตำแหน่งเสนาธิการกองทัพ  ธงตำแหน่งผู้บัญชาการทหารเรือ 225px  ธงผู้บัญชาการกองเรือรบ 225px   ธงตำแหน่งผู้บัญชาการหน่วยเรือรบ 225px  ธงตำแหน่งผู้บัญชาการหมู่เรือรบ

 ธงนายพลเรือ 
ภาพธงการใช้  พลเรือเอก  พลเรือโท  พลเรือตรี
# ปลาฟันสุนัข
ปลาฟันสุนัข  เป็นสกุลของปลาน้ำจืดสกุลหนึ่ง ใช้ชื่อสกุลว่า Hydrolycus (/ไฮ-โดร-ไล-คัส/) ในวงศ์ปลาฟันสุนัข (Cynodontidae)

โดยคำว่า Hydrolycus มาจากภาษากรีกคำว่า Hydro (ὕδωρ) หมายถึง "น้ำ" และ lycus (Λύκος) หมายถึง "สุนัข" หรือ "หมาป่า" อันอธิบายถึงลักษณะฟันของปลาในสกุลนี้

เป็นปลากินเนื้อ มีส่วนหัวใหญ่ ปากกว้าง ภายในปากเต็มไปด้วยฟันแหลมคมที่เมื่อหลุดหรือหักไปแล้วสามารถงอกใหม่ทดแทนได้  พบกระจายพันธุ์ในทวีปอเมริกาใต้บทความเรื่อง Hydrolycus หมาป่าวารีแห่งอเมซอน VS Hydrocynus สุนัขน้ำแห่งแอฟริกา, หน้า 42-64 นิตยสาร Aquarium Biz Vol.1 ฉบับที่ 11 ประจำเดือนพฤษภาคม 2011 โดยเฉพาะอย่างยิ่งฟันหน้าคู่ล่างที่แหลมคมและยาวกว่าซี่อื่น ๆ อย่างเห็นได้ชัด ใช้สำหรับกัดถุงลมของปลาตัวอื่นที่เป็นเหยื่อ เพื่อให้เหยื่อนั้นว่ายน้ำทรงตัวไม่ได้และลอยตัวขึ้นเหนือน้ำ จากนั้นจึงตามไปจัดการ และจากเขี้ยวที่ยาวนั้นขากรรไกรบนจึงมีร่องพิเศษใช้สำหรับเก็บเขี้ยวคู่นี้Piranha, "River Monsters". สารคดีทางดิสคัฟเวอรี่แชนแนล ทางทรูวิชั่นส์: วันศุกร์ที่ 18 กรกฎาคม พ.ศ. 2557

แบ่งออกได้เป็น 4 ชนิด

 Hydrolycus armatus (Jardine, 1841) (ปลาอามาทัสหางดำ)
 Hydrolycus scomberoides (Cuvier, 1819) (ปลาสคอมบีรอยด์)
 Hydrolycus tatauaia Toledo-Piza, Menezes & dos Santos, 1999 (ปลาทาทูเอีย หรือปลาอามาทัสหางแดง)
 Hydrolycus wallacei Toledo-Piza, Menezes & dos Santos, 1999
# การตั้งนิคมในอวกาศ
การตั้งนิคมในอวกาศ (หรือ นิคมอวกาศ หรือการตั้งนิคมนอกโลก) คือ การที่นำมนุษย์ไปอยู่อาศัยนอกชั้นบรรยากาศของโลกโดยถาวร

เหตุผลของแนวคิดการตั้งนิคมในอวกาศ คือ การขยายตัวขึ้นของจำนวนประชากรในอารยธรรมมนุษย์ และการเอาชีวิตรอดหลังจากที่เกิดภัยพิบัติบนพื้นพิภพหรือในชั้นบรรยากาศโลก นอกจากนี้ยังรวมถึงการแสวงหาทรัพยากรที่เริ่มหมดและไม่เพียงพอต่อประชากรโลกในอนาคต

การตั้งนิคมในอวกาศเป็นงานที่ยากลำบากมากเพราะมีค่าใช้จ่ายที่สูง และยังต้องคำนึงถึงการสร้างสภาวะแวดล้อม (สิ่งแวดล้อม) ที่เหมาะสมสำหรับประชากรมนุษย์จำนวนมากที่ต้องเข้าไปอาศัยอยู่ภายในสภาวะแวดล้อมที่สร้างขึ้น อาทิ สภาวะจิตใจของประชากร การผลิตออกซิเจนของพืช การรีไซเคิลน้ำเสียให้กลายเป็นน้ำดื่มบริสุทธิ์จนมนุษย์สามารถดื่มได้ สภาวะที่สร้างขึ้นนี้เมื่อนำหลายๆ ระบบมารวมกันจนกลายเป็นที่อยู่อาศัยนี้เรียกว่า สเปซโคโลนี (Space Colony) หรือเรียกอย่างสั้นๆว่า โคโลนี (Colony) ณ ปัจจุบันหลายประเทศได้ผลักดันแนวคิดนี้ทั้งทางด้านแนวคิด และการวิจัย ทั้งในหน่วยงานของรัฐและภาคเอกชน

 ผู้สนับสนุนแนวคิด 
แนวคิดในเรื่องนี้ คือ การที่มีหลักประกันว่ามนุษย์จะอยู่รอดในอวกาศได้ โดยปลอดภัยทั้งในด้านภัยพิบัติและสิ่งแวดล้อม

ในอดีตได้มีนักฟิสิกส์เชิงทฤษฎีทางด้านจักรวาลชื่อ สตีเฟ่น ฮอว์คิง ได้กล่าวสนับสนุนเอาไว้ โดยกล่าวไว้ในปี ค.ศ. 2001 ค.ศ. 2006 และในปี ค.ศ. 2011 ไว้ว่าวิธีที่จะรักษาเผ่าพันธุ์มนุษย์ไว้ได้คือการสร้างโคโลนี โดยมนุษย์อาจสูญพันธุ์ได้ในอีก 1,000 ปี ข้างหน้า ดังนั้นจึงต้องเร่งสร้างโคโลนีโดยเร็วเพื่อรักษาเผ่าพันธุ์มนุษย์เอาไว้ และมีเนื้อหาสำคัญที่กล่าวไว้ใน ค.ศ. 2006 ด้วยว่าเราอาจต้องสูญเสียเผ่าพันธุ์มนุษย์ไปในอีก 200 ปีข้างหน้านี้หากไม่สร้างโคโลนี"Mankind must colonize other planets to survive, says Hawking". Daily Mail(London). 2006-12-01. Retrieved March 11, 2013

Louis J. Halle ได้กล่าวไว้ในนิตยสาร Foreign Affairs ในฤดูร้อน ค.ศ. 1980 ว่าอาจเกิดสงครามนิวเคลียร์ขึ้น ดังนั้นการสร้างโคโลนีจึงนับเป็นความคิดที่ดีในการรักษาเผ่าพันธุ์มนุษย์เอาไว้ Paul Davies นักฟิสิกส์ท่านหนึ่งได้เสนอมุมมองที่น่าสนใจเกี่ยวกับการตั้งนิคมในอวกาศไว้ว่า หากโลกเผชิญกับภัยพิบัติครั้งใหญ่จริง โคโลนีจะเป็นทางเลือกที่ดีในการรักษาเผ่าพันธุ์ของมนุษย์เอาไว้ เพราะเมื่อเวลานั้นมาถึงมนุษย์จะได้มีโอกาสกลับไปโลกเพื่อฟื้นฟูอารยธรรมมนุษย์และสิ่งแวดล้อมบนโลกหลังจากภัยพิบัติผ่านพ้นไป นอกจากนี้นักประพันธุ์และนักเขียนชื่อ William E. Burrows รวมถึงนักชีววิทยาชื่อ Robert Shapiro ได้กล่าวสนับสนุนให้ภาคเอกชนร่วมโครงการรักษาเผ่าพันธุ์มนุษย์โดยการตั้งนิคมในอวกาศอีกด้วย

J. Richard Gott ผู้มีพื้นฐานความคิดในแนวทางของนิโคเลาส์ โคเปอร์นิคัส (Copernican principle) โดย J. Richard Gott ได้คาดการณ์ว่าอารยธรรมมนุษย์น่าจะอยู่ได้อีก 7.8 ล้านปี แต่เขาก็คิดว่าน่าจะมีอารยธรรมของสิ่งมีชีวิตอื่นอยู่ในอวกาศด้วย เพราะหากพวกเขามาเยือนอาจมีสิ่งไม่คาดคิดเกิดขึ้น ดังนั้นการสร้างโคโลนีจะเป็นช่วยรักษาเผ่าพันธุ์มนุษย์เอาไว้ได้
# ภัยพิบัติ
ภัยพิบัติ คือ ภัยที่ก่อให้เกิดความเสียหายต่อชีวิต และทรัพย์สิน โดยส่งผลกระทบต่อภาวะเศรษฐกิจ และวิถีชีวิตของผู้คนในสังคมทั้งในระยะสั้น และระยะยาว ภัยพิบัติแบ่งเป็น 2 ประเภท คือ ภัยพิบัติทางธรรมชาติ และภัยพิบัติที่มนุษย์สร้างขึ้น 

ภัยพิบัติทางธรรมชาติ คือ ภัยที่มีสาเหตุมาจากธรรมชาติ อาทิ แผ่นดินไหว อุทกภัย อัคคีภัย พายุ สึนามิ โคลนถล่ม การระเบิดที่กล่าวถึงนี้คือการระเบิดของแก๊สที่ธรรมชาติปล่อยออกมาสู่ภายนอก นอกจากนี้ภัยพิบัติทางธรรมชาติยังรวมถึงภัยจากนอกโลกด้วย เช่น อุกกาบาต

ภัยพิบัติที่มนุษย์สร้างขึ้น คือ ภัยพิบัติที่มีสาเหตุมาจากมนุษย์ เช่น การสูบน้ำใต้ดินปริมาณมากจนส่งผลให้เกิดการทรุดตัวของพื้นดิน การปล่อยแก๊สเรือนกระจกปริมาณมากจากโรงงานอุตสาหกรรมจนส่งผลให้ระดับน้ำทะเลเพิ่มสูงขึ้นและท่วมพื้นที่ในระดับต่ำ การเปลี่ยนทางน้ำจนทำให้เกิดภัยแล้งในบางพื้นที่ เป็นต้น รวมถึงการทดลองทางวิทยาศาสตร์ เช่น การทดลองระเบิดนิวเคลียร์ใต้ดิน ซึ่งส่งผลต่อชั้นหินใต้เปลือกโลก โดยอาจมีผลกระทบต่อโลกในระยะยาว เป็นต้น
# แอกทิเนียม(III) ออกไซด์
แอกทิเนียม(III) ออกไซด์  เป็นสารประกอบที่มีธาตุกัมมันตรังสีที่หายาก คือ แอกทิเนียม มีสูตรเคมีว่า Ac2O3 ลักษณะล้ายกับแลนทานัม(III) ออกไซด์ สารประกอบของแลนทานัม และแอกทิเนียมมีเลขออกซิเดชัน +3Actinium, Great Soviet Encyclopedia (in Russian) ระวังสับสนกับ Ac2O (แอซีติกแอนไฮไดรด์) ซึ่ง Ac ย่อมาจากแอซีทิล ไม่ใช่สัญลักษณ์ธาตุแอกทิเนียม
# แมงกานีส(II,III) ออกไซด์
แมงกานีส(II,III) ออกไซด์  เป็นสารประกอบเคมีที่มีสูตรว่า Mn3O4 แมงกานีส มีออกซิเดชัน 2 ตัว คือ +2 และ +3 และบางครั้งสูตรเขียนเป็น MnO.Mn2O3 Mn3O4 พบในธรรมชาติ เช่นเดียวกับแร่ฮอสแมนไนต์
# ชเว ย็อง
ชเว ย็อง  (ค.ศ. 1316–1388) เป็นขุนศึกคนสำคัญในช่วงปลายสมัยราชวงศ์โครยอ ชเว ย็อง ถือได้ว่าเป็นศัตรูทางการเมืองคนสำคัญของอี ซ็องกเย หรือพระเจ้าแทโจ ปฐมกษัตริย์แห่งราชวงศ์โชซ็อน เนื่องจากชอยยังผู้นี้เป็นขุนนางที่สนับสนุนราชวงศ์หยวน ขณะที่อี ซ็องกเย เป็นขุนนางที่สนับสนุนราชวงศ์หมิง 

ชเว ย็อง เกิดเมื่อ ค.ศ. 1316 เริ่มมีบทบาทสำคัญในราชสำนักหลังจากพระภิกษุชินดน ซึ่งมีอำนาจในราชสำนักขณะนั้นได้มรณภาพลงใน ค.ศ. 1374

โดยในปีสุดท้ายของชีวิต ชเว ย็อง ยังได้ร่วมมือกับอี ซ็องกเย กำจัดอำนาจและอิทธิพลของอี อินอิม หรือคยองเพียงกุน มหาเสนาบดีและพระบิดาบุญธรรมของพระเจ้าอู 

ชเว ย็อง ถึงแก่อสัญกรรมใน ค.ศ. 1388 ในวัย 72 ปีหลังจากอี ซ็องกเย ทำรัฐประหาร
# โพรแทกทิเนียม(V) ออกไซด์
โพรแทกทิเนียม(V) ออกไซด์  เป็นสารประกอบเคมีที่มีสูตรว่า Pa2O5 เมื่อถูกรีดิวซ์โดยไฮโดรเจน จึงอยู่ในรูปแบบ PaO2.
# โพรแทกทิเนียม(IV) ออกไซด์
โพรแทกทิเนียม(IV) ออกไซด์  เป็นสารประกอบเคมีที่มีสูตรว่า PaO2 ออกไซด์สีดำจะเกิดขึ้นจากการรีดิวซ์ Pa2O5 ด้วยไฮโดรเจน
# แมงกานีส(II) ออกไซด์
แมงกานีส(II) ออกไซด์  เป็นสารประกอบอนินทรีย์ที่มีสูตรว่า MnO Arno H. Reidies "Manganese Compounds" Ullmann's Encyclopedia of Chemical Technology 2007; Wiley-VCH, Weinheim. มีรูปแบบเป็นผลึกสีเขียวและไม่มีกลิ่น
# ปลายาด
ปลายาด หรือ ปลาเวียน  เป็นสกุลของปลาน้ำจืดที่มีขนาดกลางจนถึงขนาดใหญ่ ในวงศ์ปลาตะเพียน (Cyprinidae) ใช้ชื่อสกุลว่า Tor (/ทอร์/)

มีลำตัวยาวและแบนข้างไม่มากนัก หัวค่อนข้างเล็ก มีหนวดที่ยาว 2 คู่ คู่แรกอยู่ที่ริมปากบน และคู่ที่สองอยู่ที่มุมปาก ปากโค้งเป็นรูปเกือกม้า ริมปากบนและล่างหนาเชื่อมติดต่อกัน ริมปากล่างมีร่องคั่นระหว่างริมปากกับกระดูกขากรรไกรล่าง บางชนิดอาจมีกล้ามเนื้อแบ่งเป็นพู ๆ บนริมปากล่าง และบางชนิดไม่มีพูของกล้ามเนื้อดังกล่าว เกล็ดมีขนาดใหญ่ เส้นข้างลำตัวสมบูรณ์ เยื่อขอบกระดูกแก้มเชื่อมติดกับเอ็นคาง ฟันที่ลำคอรูปร่างเหมือนช้อน มี 3แถว โคนครีบหลังหุ้มด้วยเนื้อที่เป็นเกล็ด มีก้านครีบแขนง 8 หรือ 9 ก้าน ก้านครีบเดี่ยวก้านสุดท้ายเป็นหนามแข็งและขอบเรียบ

ต้นแบบของสกุลนี้มาจาก Cyprinus tor ซึ่ง จอห์น เอ็ดเวิร์ด เกรย์ ได้ยกขึ้นเป็นชื่อสกุล โดยตั้งชื่อวิทยาศาสตร์ว่า Tor hamiltonii ก่อนหน้าสกุล Labeobarbus ของเอ็ดดวร์ด รุพเพิล ซึ่งนักมีนวิทยาหลายท่านได้นำเอาสกุล Labeobarbus ไปตั้งชื่อปลาที่พบในแถบคาบสมุทรอินโดออสเตรเลีย แต่ก็มีบางส่วนที่ใช้สกุลอื่น ปลาในกลุ่มนี้จึงมีชื่อพ้องด้วยกันหลากหลายสมโภชน์ อัคคะทวีวัฒน์, สาระน่ารู้ปลาน้ำจืดไทย เล่ม ๑ หน้า 177 (พ.ศ. 2547) ISBN 974-00-8701-9

พบทั้งหมดประมาณ 20 ชนิด ในทวีปเอเชีย ตามแม่น้ำสายใหญ่ ๆ

ชนิด
thumb|200px|ปลาเวียนทอง (T. putitora) วัยอ่อน
 Tor ater T. R. Roberts, 1999
 Tor dongnaiensis H. Đ. Hoàng, H. M. Phạm, J.-D. Durand, N. T. Trần & P. D. Phan, 2015 (Dongnai mahseer) Hoàng Huy Đức, Phạm Hùng Mạnh, Durand, J.-D., Trần Ngân Trọng & Phan Phúc Đình (2015): Mahseers genera Tor and Neolissochilus (Teleostei: Cyprinidae) from southern Vietnam. Zootaxa, 4006 (3): 551-568.
 Tor douronensis (Valenciennes, 1842) (semah)
 Tor hemispinus Y. R. Chen & X. L. Chu, 1985
 Tor khudree (Sykes, 1839) (black mahseer)
 Tor kulkarnii Menon, 1992 (dwarf mahseer)
 Tor laterivittatus W. Zhou & G. H. Cui, 1996
Tor malabaricus Jerdon, 1849 (Malabar mahseer)
 Tor mosal (F. Hamilton, 1822) 
 Tor mekongensis H. Đ. Hoàng, H. M. Phạm, J.-D. Durand, N. T. Trần & P. D. Phan, 2015 (Mekong mahseer) 
 Tor polylepis W. Zhou & G. H. Cui, 1996
 Tor putitora (F. Hamilton, 1822) (Himalayan mahseer)
Tor cf. putitora largest known species of cavefishDan Harries, Thomas Arbenz, Neelesh Dahanukar, Rajeev Raghavan, Mark Tringham, Duwaki Rangad and Graham Proudlove. 2019. The World’s Largest Known Subterranean Fish: A Discovery in Meghalaya (NE India) of A Cave-adapted Fish related to the Golden Mahseer, Tor putitora (Hamilton 1822). Cave & Karst Science. 46(3); 121–126.  (now Neolissochilus pnar)
 Tor remadevii Kurup & Radhakrishnan, 2007 Kurup, B.M. & Radhakrishnan, K.V. (2011): Tor remadevii, a new species of Tor (Gray) from Chinnar Wildlife Sanctuary, Pambar River, Kerala, Southern India. Journal of the Bombay Natural History Society, 107 (3): 227-230. (orange-finned mahseer)
 Tor sinensis H. W. Wu, 1977 (Chinese mahseer)
 Tor tambra (Valenciennes, 1842)
 Tor tambroides (Bleeker, 1854) (Malayan mahseer, empurau)
 Tor tor (F. Hamilton, 1822) (red-finned mahseer)
 Tor yingjiangensis Z. M. Chen & J. X. Yang, 2004
# ปลาบ้า (สกุล)
ปลาบ้า (Leptobarbus) เป็นสกุลปลาน้ำจืดจำพวกหนึ่ง ในวงศ์ปลาตะเพียน (Cyprinidae) มีลักษณะที่สำคัญทางอนุกรมวิธาน คือ มีหัวกว้าง มีหนวดยาว 2 คู่ ปากค่อนข้างกว้าง มุมปากอยู่หน้านัยน์ตา เกล็ดมีขนาดปานกลาง เส้นข้างลำตัวอยู่ต่ำกว่าแนวกลางลำตัว ไปสิ้นสุดลงที่ส่วนล่างของโคนหาง ครีบหลังมีก้านครีบแขนง 7 ก้าน และที่ครีบก้นมีก้านครีบแขนง 5 ก้าน เป็นปลาที่กินพืช โดยเฉพาะเมล็ดพืชเป็นอาหาร

สกุลปลาบ้ามีทั้งหมด 4 ชนิดจาก Fishbase.org พบกระจายพันธุ์ตั้งแต่ประเทศไทย ไปจนถึงเกาะบอร์เนียว และเกาะสุมาตรา นับเป็นปลาจำพวกปลาซิวที่มีขนาดใหญ่ที่สุดที่พบได้ในภูมิภาคเอเชียตะวันออกเฉียงใต้นี้  สำหรับในประเทศไทยพบเพียงแค่ชนิดเดียว 

ชนิด
 Leptobarbus hoevenii (Bleeker, 1851) ถือเป็นต้นแบบของสกุลนี้
 Leptobarbus hosii (Regan, 1906)
 Leptobarbus melanopterus Weber & de Beaufort, 1916
 Leptobarbus melanotaenia Boulenger, 1894
# คลอโร(พิริดีน)โคบาลอกซีม
คลอโร(พิริดีน)โคบาลอกซีม  เป็นสารประกอบโคออร์ดิเนชันที่มีส่วนผสมของ CoIII กึ่งกลางด้วยโคออร์ดิเนชันแปดด้าน ได้รับการพิจารณาเป็นสารประกอบรูปแบบของ vitamin B12 ในการศึกษาคุณสมบัติ และกลไกการออกฤทธิ์ของวิตามิน เป็นระดับเชิงซ้อนของ bis(dimethylglyoximato)cobalt(III) ที่มีลิแกนด์แตกต่างตามแนวแกน ที่เรียกว่า โคบาลอกซีม
# ด้วยรักและผูกพัน (เพลง)
ด้วยรักและผูกพัน เป็นซิงเกิลแรกและเพลงแรกในชีวิตของนักร้อง ธงไชย แมคอินไตย์ ออกจำหน่ายในปี พ.ศ. 2528 จากสตูดิโออัลบั้มของหาดทราย สายลม สองเรา (2529) ประพันธ์คำร้องโดย เรวัต พุทธินันทน์ ทำนองและเรียบเรียงโดย จาตุรนต์ เอมซ์บุตร 

เพลง "ด้วยรักและผูกพัน" ได้ถูกนำมาเป็นเพลงประกอบภาพยนตร์ของ "ด้วยรักและผูกพัน" ในปี พ.ศ. 2529 และปี พ.ศ. 2557 เพลง "ด้วยรักและผูกพัน" ได้เป็นเพลงประกอบซีรีส์เรื่อง "ฮอร์โมนส์ วัยว้าวุ่น ซีซั่นที่ 2" ในตอนที่ 8 ตอน หมอก 	เป็นเรื่องราวภายในครอบครัวของหมอก ที่สูญเสียคุณพ่อไป

ชาร์ต
ชาร์ต (พ.ศ. 2557)อันดับสูงสุด จีเอ็มเอ็ม แกรมมี่ จีเมมเบอร์ ซองชาร์ตท็อป 100ชาร์ตเพลงสตริงและเพลงลูกทุ่งจาก Gmember Chart Top 100 ประจำวันที่ 13 กันยายน 2557 31
# ปลาทรงเครื่อง (สกุล)
ปลาทรงเครื่องSiamensis.org. Epalzeorhynchos. (Epalzeorhynchos) เป็นสกุลของปลาน้ำจืดในวงศ์ปลาตะเพียน (Cyprinidae) มีลักษณะสำคัญทางอนุกรมวิธาน คือ เป็นปลาขนาดเล็ก รูปร่างเพรียวทรงกระบอก แบนข้างเล็กน้อย หัวเป็นทรงกรวย จะงอยปากมีติ่งเนื้อยื่นออกมาสองข้าง ปลายติ่งเนื้อนี้สามารถกระดิกได้ หนังที่จะงอยปากติดเป็นแผ่นเดียวกับริมฝีปากบน มีขอบหยักเป็นชายครุย และคลุมช่องปากในขณะที่หุบปาก มีหนวด 1-2 คู่ ช่องเหงือกแคบอยู่ค่อนไปทางท้อง เยื่อขอบกระดูกแก้มติดต่อกับกล้ามเนื้อคาง มีฟันที่คอ 3 แถว ครีบหลังสั้นไม่มีก้านครีบแข็ง จุดเริ่มของครีบหลังอยู่ล้ำหน้ากึ่งกลางลำตัว และมีก้านครีบแขงประมาณ 10-13 ก้าน ครีบก้นมีก้านครีบแขนง 5 ก้าน 

เป็นปลาที่มักหากินอยู่ตามพื้นท้องน้ำ โดยแทะเล็มกินตะไคร่น้ำ, สาหร่าย หรืออินทรียสารต่าง ๆ นิยมเลี้ยงเป็นปลาสวยงามและบริโภคกันเป็นปลาเศรษฐกิจ

ปลาในสกุลนี้มีความคล้ายคลึงกับปลาในสกุล Crossocheilus, Garra และ Labeo  มาก โดยถือว่าอยู่วงศ์ย่อยหรือเผ่าเดียวกัน

ชนิด
ปัจจุบันพบทั้งหมด 5 ชนิด ได้แก่จาก Fishbase.org
 Epalzeorhynchos bicolor (ปลาทรงเครื่อง)
 Epalzeorhynchos bicornis
 Epalzeorhynchos frenatum (ปลากาแดง)
 Epalzeorhynchos kalopterus 
 Epalzeorhynchos munensis
# เมอร์คิวรี(II) ออกไซด์
เมอร์คิวรี(II) ออกไซด์  เป็นสารประกอบเคมีที่มีสูตรว่า HgO มีสีแดงหรือสีส้ม เมอร์คิวรี(II) ออกไซด์ เป็นของแข็งที่อุณหภูมิและความดันห้อง
# ปลาส่อ
ปลาส่อ เป็นสกุลของปลาน้ำจืดสกุลหนึ่ง มีชื่อสกุลว่า Crossocheilus (/ครอส-โซ-ไคล-อัส/) ในวงศ์ปลาตะเพียน (Cyprinidae) ในวงศ์ย่อย Garrinae

มีรูปร่างโดยทั่วไป คือ เป็นปลาขนาดเล็ก ขนาดเมื่อโตเต็มที่ยาวประมาณ 10 เซนติเมตร มีลำตัวเรียวยาวทรงกลม หัวสั้นเป็นรูปกระสวย ลำตัวแบนข้างเล็กน้อย ท้องกลม มีหนวดอยู่ 1 คู่ ลักษณะสำคัญ คือ มีหนังที่จะงอยปากเชื่อมติดกับริมฝีปากบน ริมฝีปากบนและล่างไม่ติดกัน บนจะงอยปากมีรูเล็ก ๆ และตุ่มเล็ก ๆ เรียงกันเป็นแถว ครีบหลังมีก้านครีบแขนง 8 ก้าน และก้านครีบเดี่ยวก้านสุดท้ายไม่แข็ง ขอบเรียบ ครีบหลังยกสูง

อาศัยอยู่รวมกันเป็นฝูง มักอาศัยอยู่ในลำธารและแหล่งน้ำเชี่ยว รวมถึงแม่น้ำสายใหญ่ ในภูมิภาคเอเชียอาคเนย์ กินอาหารจำพวก ตะไคร่น้ำหรือสาหร่ายบนโขดหิน หรือแมลงน้ำและแพลงก์ตอนขนาดเล็กต่าง ๆ  หลายชนิดจะมีแถบสีดำพาดลำตัวในแนวนอน

โดยปลาในสกุลนี้ มีชื่อเรียกอื่น ๆ อีก เช่น "ปลาเล็บมือนาง" หรือ "ปลาสร้อยดอกยาง" เป็นต้น เป็นปลาที่ใช้บริโภคกันในท้องถิ่นและเลี้ยงเป็นปลาสวยงาม มีประโยชน์ในการเก็บกินเศษอาหารหรือตะไคร่น้ำภายในตู้เลี้ยง และยังนำไปในกิจการฟิชสปาหรือสปาปลาแทนที่ปลาเลียหินที่มีลักษณะและพฤติกรรมคล้ายคลึงกันได้อีกด้วย
การจำแนก
 Crossocheilus atrilimes Kottelat, 2000
 Crossocheilus burmanicus Hora, 1936
 Crossocheilus caudomaculatus (Battalgil, 1942)
 Crossocheilus cobitis (Bleeker, 1853)
 Crossocheilus diplochilus (Heckel, 1838)
 Crossocheilus elegans Kottelat & Tan, 2011Kottelat, M. & Tan, H.H. (2011):  Crossocheilus elegans, a new species of fish from northern Borneo (Teleostei: Cyprinidae).  The Raffles Bulletin of Zoology, 59 (2): 195–199.
 Crossocheilus gnathopogon Weber & de Beaufort, 1916
 Crossocheilus klatti (Kosswig, 1950) 
 Crossocheilus langei Bleeker, 1860
 Crossocheilus latius (Hamilton, 1822)
 Crossocheilus nigriloba Popta, 1904
 Crossocheilus oblongus Kuhl & van Hasselt, 1823 
 Crossocheilus obscurus Tan & Kottelat, 2009
 Crossocheilus periyarensis Menon & Jacob, 1996
 Crossocheilus pseudobagroides Duncker, 1904
 Crossocheilus reticulatus (Fowler, 1934)จาก fishbase.org
# ปลาขี้ยอก
ปลาขี้ยอก หรือ ปลาหนามไผ่ เป็นสกุลของปลาน้ำจืดจำพวกหนึ่ง ที่ใช้ชื่อสกุลว่า Mystacoleucus (/มีส-ทา-โค-ลิว-คัส/) เป็นปลาในวงศ์ปลาตะเพียน (Cyprinidae) 

มีรูปร่างโดยรวมเหมือนปลาในวงศ์นี้ส่วนใหญ่ โดยมีรูปร่าวยาวปานกลาง ลำตัวค่อนข้างแบนมาก ท้องกลม หัวมีขนาดเล็ก นัยน์ตามีขนาดโต บนจะงอยปากมีรูพรุนเล็ก ๆ เรียงเป็นแถว ๆ ปากอยู่เกือบปลายสุด ริมฝีปากบาง บางชนิดมีหนวด 2 คู่ (จะงอยปาก 1 คู่ และมุมปาก 1 คู่) บางชนิดมีหนวด 1 คู่ (มุมปาก) บางชนิดไม่มีหนวด มีฟันที่ลำคอ 3 แถว เกล็ดมีขนาดปานกลาง เส้นข้างลำตัวสมบูรณ์และส่วนปลายไปสิ้นสุดที่กึ่งกลางของฐานครีบหาง หน้าครีบหลังมีก้านกระดูกเป็นหนามแหลม 1 ก้าน  ครีบหลังอยู่ตรงข้ามฐานครีบท้อง ก้านครีบเดี่ยวก้านก้านสุดท้ายของครีบหลังเป็นหนามแข็ง และมีขอบจักเป็นฟันเลื่อย ซึ่งเป็นลักษณะสำคัญของสกุล อันเป็นที่มาของชื่อเรียก หรือในบางชนิดก็มีก้านครีบเดี่ยวนี้ไม่เป็นหนามแข็งและขอบเรียบ ก้านครีบแขนงของครีบหลังมี 8 หรือ 9 ก้าน ครีบก้นมีก้านครีบแขนง 6-10 ก้าน 

การจำแนก
Mystacoleucus argenteus (Day, 1888)  
Mystacoleucus atridorsalis Fowler, 1937  
Mystacoleucus chilopterus Fowler, 1935  
Mystacoleucus ectypus Kottelat, 2000 
Mystacoleucus greenwayi Pellegrin & Fang, 1940 
Mystacoleucus lepturus Huang, 1979 
Mystacoleucus marginatus (Valenciennes, 1842) 
Mystacoleucus padangensis (Bleeker, 1852)